1. ΒΑΣΙΛΙΚΟΝ ΔΙΑΤΑΓΜΑ της 30 Νοεμ./6 Δεκ. 1940 Περί επιθεωρήσεως σφαγίων Καταργήθηκε, πλην των άρθρ. 17 και 19 από την περίπτ. α΄ άρθρ. 23 Π.Δ. 410/17-23 Δεκ. 1994 (ΦΕΚ Α΄ 231), κατωτ. αριθ. 38. Έχοντας υπ’ όψιν τον Νόμ. 248 «περί οργανώσεως της Ζωοτεχνικής και Κτηνιατρικής Υπηρεσίας», ως συνεπληρώθη δια του από 23 Ιαν. 1936 Νόμου «περί συμπληρώσεως του Νόμ. 248 «περί οργανώσεως της Ζωοτεχνικής και Κτηνιατρικής Υπηρεσίας», μετά γνώμην του Κτηνιατρικού Γνωμοδοτικού Συμβουλίου, ως και την υπ’ αριθ. 671 ε.ε. γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.17.-Α.«Ο επί του σφαγίου χαρακτηρισμός γίνεται με τη μέριμνα του κρεοσκόπου κτηνιάτρου, με ειδική για κάθε περίπτωση σφραγίδα και με αβλαβή–ανεξίτηλη μελάνη, ή με τη μέθοδο της πυρογραφίας». Το πρώτο εδάφιο αντικαταστάθηκε ως άνω από την παρ. 3 άρθρ. 21 του Π.Δ. 410/17-23 Δεκ. 1994 (ΦΕΚ Α΄ 231), κατωτ. αριθ. 38. Σύμφωνα δε με το άρθρ. 22 του ιδίου Π.Δ. 410/94 η σφραγίδα καταλληλότητας κρεάτων που περιγράφεται στο άρθρ. 17 του Β.Δ. 30/11-6/12/40 (Α΄ 419), τίθεται μόνο στα σφάγια που έχουν σφαγεί σε σφαγεία που λειτουργούν υπό το καθεστώς παρέκκλισης των άρθρ. 4, 13, 17 και 18 του παρόντος δ/τος και έχουν κριθεί κατάλληλα, μέχρι καθορισμού από τα όργανα της Ευρωπαϊκής Ένωσης σχετικού υποδείγματος. Επίσης καθορίζει την κατηγορίαν εις την οποίαν το σφάγιον ανήκει αναλόγως της ηλικίας του, ως ακολούθως: Βοοειδή Η υποδιαίρεση «βοοειδή» όπως είχε αντικατασταθή από Β.Δ. 691/16-30 Αυγ. 1966 (ΦΕΚ Α΄ 166) καταργήθηκε από το άρθρ. 11 Π.Δ. 804/19-28 Αυγ. 1980 (ΦΕΚ Α΄ 196) κατωτ. αριθ. 23. Προβατοειδή και Αιγοειδή 1)Αμνός ή ερίφιον γάλακτος:Μέχρις ηλικίας 4 μηνών. 2)Αμνός ή ερίφιον:Από ηλικίας 4 μηνών μέχρι της πτώσεως των δύο παραμέσων γαλαξιών (τα σφάγια της κατηγορίας ταύτης θα φέρωσιν άπαντας τους γαλαξίας οδόντας). 3)Ζυγούρι ή Βετούλι (αναλόγως του εάν πρόκειται περί προβατοειδούς ή αιγοειδούς):Από της πτώσεως των δύο μεσαίων γαλαξιών μέχρι της πτώσεως των δύο πρώτων παραμέσων γαλαξιών (τα σφάγια της κατηγορίας ταύτης θα φέρωσι δύο μόνον μονίμους οδόντας). 4)Πρόβατον ή Κριός και Αίξ ή Τράγος (αναλόγως του είδους και του γένους):Από της πτώσεως των δύο πρώτων παραμέσων γαλαξιών και επέκεινα. Χοίροι  «1.Χοιρίδιον γάλακτος:Μέχρι βάρους 20 χιλιογράμμων. 2.Χοίρος:Βάρος πέραν των 20 χιλιογράμμων». Οι περιπτ. 1 και 2 αντικαταστάθηκαν ως άνω από το άρθρ. 7 Π.Δ. 814/22 Αυγ.–2 Σεπτ. 1980 (ΦΕΚ Α΄ 200) κατωτ. αριθ. 24. Β΄.Έκαστον σφάγιον, αναλόγως της κατηγορίας εις ην ανήκει θα σφραγίζηται ως έπεται: 1)Μόσχος γάλακτος:Η σφραγίς θα είναι άνευ πλαισίου μήκους 0,08 μ. και ύψους 0,03 μ. και θα φέρη με κεφαλαία γράμματα τας λέξεις «ΜΟΣΧΟΣ ΓΑΛΑΚΤΟΣ». 2)Μόσχος:Η σφραγίς θα έχη σχήμα ρόμβου, εκάστη πλευρά του οποίου θα έχη μήκος 0,04 μ. και θα φέρη με κεφαλαία γράμματα την λέξιν «ΜΟΣΧΟΣ». 3)Δάμαλις:Η σφραγίς θα έχη σχήμα ορθογωνίου παραλληλογράμου διαστάσεων 0,06Χ0,04 μ. και θα φέρη με κεφαλαία γράμματα την λέξιν «ΔΑΜΑΛΙΣ». 4)Βοοειδές:Η σφραγίς θα είναι ομοία προς την χρησιμοποιουμένην δια την σφράγισιν της αιγός και θα φέρη με κεφαλαία γράμματα την λέξιν «ΒΟΕΙΟΝ». 5)Αμνός γάλακτος:Δεν θα χρησιμοποιείται σφραγίς κατηγορίας προς διάκρισιν. 6)Αμνός:Η σφραγίς θα έχη σχήμα ρόμβου ομοία προς την χρησιμοποιουμένην δια την σφράγισιν του μόσχου και θα φέρη με κεφαλαία γράμματα την λέξιν «ΑΜΝΟΣ». 7)Ζυγούρι:Η σφραγίς θα είναι ομοία προς την χρησιμοποιουμένην δια την σφράγισιν της δαμάλεως και θα φέρη με κεφαλαία γράμματα την λέξιν «ΖΥΓΟΥΡΙ». 8)Πρόβατον   ή   Κριός:   Η   σφραγίας    θα    έχη (Αντί για τη σελ. 655(β) Σελ. 655(γ) Τεύχος 1260-Σελ. 121 17.Θ.κ.35 Καταπολέμηση επιζωοτιών Επιθεώρηση σφαγίων 17.Θ.λ.1 σχημα ωοειδές διαστάσεων 0,06Χ0,04 μ. και θα φέρη με κεφαλαία γράμματα την λέξιν «ΠΡΟΒΕΙΟΝ» ή «ΚΡΙΟΣ» αναλόγως του γένους. 9)Ερίφιον γάλακτος:Δεν θα χρησιμοποιείται σφραγίς κατηγορίας προς διάκρισιν. 10)Ερίφιον:Η σφραγίς θα είναι άνευ πλαισίου διαστάσεων 0,05Χ0,025 μ. και θα φέρη με κεφαλαία γράμματα την λέξιν «ΕΡΙΦΙΟΝ». 11)Βετούλι:Η σφραγίς θα είναι ομοία προς την χρησιμοποιουμένην δια την σφράγισιν της δαμάλεως και θα φέρη με κεφαλαία γράμματα την λέξιν «ΒΕΤΟΥΛΙ». 12)Αίξ ή Τράγος:Η σφραγίς θα έχη σχήμα ισοπλεύρου εξαγώνου, ούτινος εκάστη των πλευρών θα έχη μήκος 0,03 μ. και θα φέρη με κεφαλαία γράμματα την λέξιν «ΑΙΞ» ή «ΤΡΑΓΟΣ» αναλόγως του γένους. 13)Χοιρίδιον γάλακτος:Η σφραγίς θα είναι ομοία προς την χρησιμοποιουμένην δια την σφράγισιν του μόσχου και θα φέρη με κεφαλαία γράμματα την λέξιν «ΧΟΙΡΙΔΙΟΝ». 14)Χοίρος:Η σφραγίς θα είναι ομοία προς την χρησιμοποιουμένην δια την σφράγισιν της αιγός ή τράγου και θα φέρη με κεφαλαία γράμματα την λέξιν «ΧΟΙΡΟΣ». Γ΄.Εις εκάστην σφραγίδα και κάτωθι της χαρακτηριστικής λέξεως της κατηγορίας του σφαγίου θ’ αναγράφηται το όνομα της πόλεως εις ην εσφάγη, δια κεφαλαίων γραμμάτων. Προς τούτο εκάστη των σφραγίδων, μη εξαιρουμένων και των άνευ πλαισίου τοιούτων, θα χωρίζηται οριζοντίως εις το μέσον δια γραμμής ανηκούσης καθ’ όλον το μήκος ταύτης και εις μεν το άνω μέρος θ’ αναγράφηται η ενδεικτική λέξις της κατηγορίας του σφαγίου, εις δε το κάτω, το όνομα της πόλεως ένθα εγένετο η σφαγή. Τα γράμματα θα είναι ισομεγέθη, εξαιρέσει των σφραγίδων σχήματος ρόμβου και εξαγώνου εις ας εξικνούνται ταύτα από της γραμμής του μέσου διαχωρισμού μέχρι του πλαισίου. «Το χρώμα της μελάνης θα είναι βαθύ κυανούν ανεξαρτήτως της προελεύσεως των σφαγίων». Το δεύτερον εδάφιον της περίπτ. γ΄ αντικατεστάθη ως άνω δια του Β.Δ. της 12/22 Μαΐου 1958. Απαγορεύεται η αποκοπή της κεφαλής του σφαγίου, προ του καθορισμού της κατηγορίας εις ην τούτο ανήκει και προ της επιθέσεως επ’ αυτού της αντιστοίχου σφραγίδος. Η αποκοπή της κεφαλής άνευ προηγουμένου καθορισμού της κατηγορίας εις ην το σφράγιον ανήκει, συνεπάγεται τον χαρακτηρισμόν του ως «ΒΟΕΙΟΝ», «ΠΡΟΒΕΙΟΝ» ή «ΚΡΙΟΣ» και «ΑΙΞ» ή «ΤΡΑΓΟΣ», αναλόγως του είδους του σφαγίου. Αι θέσεις και ο αριθμός των επί εκάστου σφαγίου επιθετομένων σφραγίδων κατηγορίας είναι αι αυταί με τας προβλεπομένας εις την β΄ παράγραφον του άρθρ. 17 του από 30.11.1940 Β.Δ/τος «περί επιθεωρήσεως σφαγίων». Η παρ. α΄ αντικατεστάθη ως άνω δια του άρθρ. 1 του Β.Δ. 1/27 Ιουν. 1955. Σελ. 656(γ) Τεύχος 1260-Σελ. 122 Προσθήκη γενομένη υπό του Β.Δ. της 30 Νοεμ./24 Δεκ. 1958 κατηργήθη δια του Β.Δ. 832 της 9/27 Δεκ. 1960 (ΦΕΚ Α΄ 203). β)Ο επί του σφαγίου χαρακτηρισμός γίνεται μερίμνη της Αστυνομίας των Σφαγείων ή της Δημοτικής υπηρεσίας δι’ ειδικής δι’ εκάστην περίπτωσιν σφραγίδος και δι’ αβλαβούς ανεξιτήλου μελάνης. Επί της σφραγίδος θ’ αναγράφεται περιφερειακώς η λέξις «Κτηνιατρικός έλεγχος» εις δε το κέντρον η πόλις ένθα ούτος έλαβε χώραν. Το σχήμα της σφραγίδος θα είναι κυκλικόν δια τα άνευ περιορισμού κατάλληλα σφάγια, ωοειδές δια τα κατωτέρας ποιότητος, τετράγωνον δια τα υπό περιορισμόν κατάλληλα και τριγωνικόν δια τ’ ακατάλληλα τοιαύτα. Η διάμετρος ή το ύψος της σφραγίδος θα είναι 4 εκ. Το χρώμα της μελάνης θα είναι κυανούν δια τα άνευ περιορισμού κατάλληλα και ερυθρόν δια τα υπόλοιπα. Αι θέσεις και ο αριθμός των επί του σφαγίου επιθετομένων σφραγίδων καθορίζονται ως κατωτέρω: 1.Δια τα βοοειδή και εφ’ εκάστου ημίσεος του σώματος:Ωμοπλάτη, εξωτερική επιφάνεια αντιβραχίου, οσφυϊκή χώρα, εσωτερική και εξωτερική επιφάνεια των μηρών. 2.Δια τους μόσχους:Ωμοπλάτη, στήθος, οσφυϊκή χώρα, μηρός. 3.Δια τους χοίρους:Λαιμός, ωμοπλάτη, οσφυϊκή χώρα, μηρός. 4.Δια τα αιγοπρόβατα:Ωμοπλάτη, οσφύς, μηρός. 5.Δια τα χοιρίδια, ερίφια, και αμνούς:Ωμοπλάτη και μηρός. Βιβλία κατασχομένων σφαγίων και σπλάχνων Άρθρ.19.-Η κρεωσκοπική υπηρεσία εκάστου Σφαγείου υποχρεούται να τηρή βιβλίον των κατασχομένων σφαγίων ή τμημάτων αυτών ή σπλάγχνων συμφώνως τω υποδείγματι Α΄. Επίσης υπό της αυτής υπηρεσίας τηρείται συμφώνως τω υποδείγματι Β΄ και εν γενικόν βιβλίον των κατασχομένων συνολικώς καθ’ εκάστην σπλάγχνων ένθα αναγράφεται το σύνολον των κατασχεθέντων δι’ εκάστην αιτίαν και δι’ έκαστον είδος ζώου σπλάγχνων. Τμήματα κατασχεθέντων σπλάγχνων ολιγώτερα του ημίσεος δεν αναγράφονται ενώ τοιαύτα ημίσεος και άνω φέρονται ως ολόκληρα. Άρθρ.23.-Η ισχύς του παρόντος άρχεται μετά παρέλευσιν έξ μηνών από της δημοσιεύσεως αυτού εις την Εφημερίδα της Κυβερνήσεως. 17.Θ.λ.1 Επιθεώρηση σφαγίων